
ДО  

ПРЕДСЕДАТЕЛЯ НА

ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Определяне представител и начин на гласуване на предложените   на въпроси в дневния ред на Общото събрание на акционерите на „Индустриален логистичен парк – Бургас“ АД 
УВАЖАЕМИ ОБЩИНСКИ СЪВЕТНИЦИ
В Община Бургас е депозирана покана с вх.№70-00-3209/10.04.2024 г. за свикване на общо събрание „Индустриален и логистичен парк – Бургас“ АД, насрочено за 13.05.2024 г. от 14:00 часа, а при липса на кворум на 28.05.2024 г. Бургас, на ул. “Александровска“ № 26, зала 1.
В Община Бургас постъпиха инвестиционни намерения, подходящи за реализиране в индустриалните зони на Бургас.

1. Инвестиционно намерение за изграждане на „Производствена база за високотехнологични изделия и оборудване“. 

Инвеститорът планира да реализира дейност по производство и строително монтажни работи на машини и съоръжения, съдове под налягане, метални конструкции, тръбопроводи и тяхната гаранционна поддръжка. Намерението е след завършване и пускане на пълния капацитет новоназначеният персонал да достигне до 150 души. Инвестицията е в размер на 10 000 00,00 лева (десет милиона) лева.  

2. Инвестиционно намерение за изграждане на „База за производство на метални изделия и заготовки“. Инвеститорът планира да разшири дейността си на територията на община Бургас и в частност на територията на Фаза 1 на Индустриален и логистичен парк, като изгради второ хале за метални заготовки и резервоари, клапи верижни транспортьори, както и нестандартни съдове и апарати. Предприятието е експортно ориентирано към международния пазар, но част от продукцията е насочена и към местния пазар, съобразено със специфичността на потребителското търсене. За постигане на поставените цели инвеститорът разчита на натрупани от него знание и опит в този тип производство. Намерението е новоназначеният персонал с целогодишна заетост да е минимум 20 души.  Планирана е инвестиция от минимум 5 000 00,00 лева (пет милиона) лева.   

3. Инвестиционно намерение от голям немски производител за развиване на „Производство на иновативна термопомпа с широк диапазон на нива на мощност“, който от 3 години проучва възможностите за развитие на компанията си в Южна Европа. 

Инвеститорът посочва, че в хода на пазарния си растеж в Южна Европа планира да установи локация, която да позволява близост до пазара и същевременно да е логистично оправдана. Сочи, че България е подходяща дестинация поради редица причини: близост до важни поддоставчици в съседни страни, добър пристанищен достъп, както за крайния продукт, така и за неговите доставчици, държава членка на Европейския съюз, следователно улеснено доставяне до всички други държави членки на ЕС.

Заявява, че планира осъществяването на тази инвестиция в Бургас на територията на Индустриален парк – Фаза 2 и при положително развитие на инвестицията в след завършване и пускане на пълния капацитет новоназначения персоналът да достигне до 200 души.  Заявява инвестиция в размер на 50 000 00,00 (петдесет милиона) евро. 
В момента инвеститорът подготвя документи, с които да кандидатства ред Българската агенция за инвестиции и да получи сертификат за инвестиция „Клас А“. 
Инвеститорите заявяват, че желаят да реализират инвестиционните си намерения в собствени имоти, които да закупят.
„Индустриален и логистичен парк – Бургас“ АД е обособило имоти съобразно описаните инвестиционни намерения.

  
Видно от приложеното извлечение от протокола на Съвета на директорите на „Индустриален и логистичен парк – Бургас“ АД, при вземане на решение за извършване на разпоредителни сделки е извършена преценка за тяхната балансова стойност, съобразно разпоредбите на чл. 25, т.6., и чл.26, ал.2, т.1, от ППЗПП според които, когато балансовата стойност на актива надхвърля 5% от общата балансова стойност на дълготрайните активи за предходната година, то решението за разпоредителни сделки с имота е в компетенцията на общото събрание на акционерите, а Съветът на директорите взема решения за разпоредителни сделки с дълготрайни активи и за учредяване на вещни права върху недвижими имоти, стойността на които надхвърля по-ниската стойност от 500 хил. лв. или 5 на сто от балансовата стойност на дълготрайните активи към 31 декември на предходната година, само след одобрението от общото събрание на акционерите.

Съветът на директорите посочва, че към 31.12.2023г. балансовата стойност на дълготрайните материални активи на „Индустриален и логистичен парк – Бургас“ е в размер на 18 630 хил. лева. Балансовата стойност на всички имоти, предмет на решенията надхвърля 500 хил. лева, поради което е необходимо решението на съвета на директорите да бъде одобрено от общото събрание на акционерите.

  
Общински съвет Бургас в качеството си на орган, упражняващ правата на Община Бургас в търговските дружества с общинско участие, следва да определи свой представител и да определи начина на гласуване по така направените предложения за решения на общото събрание на дружеството. 

 
Предвид изложеното, в съответствие с разпоредбата на чл.21, ал.1, т.9 от Закона за местното самоуправление и местната администрация, чл.10 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас и съобразно разпоредбите на чл. 25, т.6., и чл.26, ал.2, т.1, от ППЗПП, предлагам, Общински съвет - Бургас да вземе следните: 
Р Е Ш Е Н И Я:
I. Определя ……………………………………… за представител на Община Бургас в общото събрание на акционерите на „Индустриален и логистичен парк – Бургас“ АД, насрочено за 13.05.2024 г. от 14:00 часа, а при липса на кворум на 28.05.2024 г. в сградата на Община Бургас, на ул. “Александровска“ № 26, зала 1.
II. Оправомощава представителя в общото събрание на „Индустриален и логистичен парк – Бургас“ АД да гласува „ЗА“ по всички въпроси от дневния ред, както  следва:  
По т.1 от дневния ред: 

„На основание чл.26, ал.2, т.1 от Правилника за прилагане на закона за публичните предприятия, Одобрява решенията на Съвета на директорите на дружеството за извършване на продажби чрез електронен търг на Електронната платформа за продажба на имоти по реда на Наредбата за електронната платформа за продажба на имоти-частна държавна собственост, и на имоти -собственост на търговски дружества с повече от 50 на сто държавно участие в капитала или на търговски дружества, чиито дялове или акции са собственост на търговско дружество  с повече от 50 на сто държавно участие в капитала на Поземлен имот с идентификатор 07079.605.798.  по кадастралната карта и кадастралните регистри, одобрени със Заповед № РД-18-9/30.01.2009 г. на Изпълнителния директор на Агенция по геодезия, картография и кадастър, адрес на поземления имот: гр. Бургас, Северна промишлена зона, площ 12 834  кв. метра, трайно предназначение на територията: урбанизирана, начин на трайно ползване: за друг вид производствен складов обект, предишен идентификатор 07079.605.782, номер по предходен план 798, квартал 42, парцел X; съседи на имота: 07079.605.687, 07079.605.425, 07079.605.452, 07079.605.799, 07079.605.434, 07079.605.399, 07079.605.393, съгласно скица №15-331547-01.04.2024 г. 
1. Начална тръжна цена 940 600 лева (деветстотин и четиридесет хиляди и шестстотин) лева, без ДДС.

 2. Срок за реализация и въвеждане в експлоатация на инвестицията – не по-дълъг от  24 /двадесет и четири/ месеца от датата на сключване на договора.

 3. Брой осигурени работни места след изграждане на обекта в имота, предмет на продажба – не по- малко от 150 души, които да бъдат поддържани за срок не по-кратък от 5 години.

4. Размер на инвестицията - не по-малко от 10 000 000 лв. /десет милиона/ лева“ – „ЗА“
По т. 2. от дневния ред:  
„На основание чл.26, ал.2, т.1 от Правилника за прилагане на закона за публичните предприятия, Одобрява решенията на Съвета на директорите на дружеството за извършване на продажби чрез електронен търг на Електронната платформа за продажба на имоти по реда на Наредбата за електронната платформа за продажба на имоти-частна държавна собственост, и на имоти -собственост на търговски дружества с повече от 50 на сто държавно участие в капитала или на търговски дружества, чиито дялове или акции са собственост на търговско дружество  с повече от 50 на сто държавно участие в капитала на Поземлени имоти с идентификатор 07079.605.799.  по кадастралната карта и кадастралните регистри, одобрени със Заповед № РД-18-9/30.01.2009 г. на Изпълнителния директор на Агенция по геодезия, картография и кадастър, адрес на поземления имот: гр. Бургас, Северна промишлена зона, площ 13 970 кв. метра, трайно предназначение на територията: урбанизирана, начин на трайно ползване: за друг вид производствен складов обект, предишен идентификатор 07079.605.782, номер по предходен план 799, квартал 42, парцел XI; съседи на имота: 07079.605.423, 07079.605.432, 07079.605.452, 07079.605.798, 07079.605.434, съгласно скица №15-331549-01.04.2024 г. с 

1.  Начална тръжна цена  1 024 000 лева (един милион двадесет и четири хиляди) лева, без ДДС.

 2. Срок за реализация и въвеждане в експлоатация на инвестицията – не по-дълъг от  24 /двадесет и четири/ месеца от датата на сключване на договора.

 3. Брой осигурени работни места след изграждане на обекта в имота, предмет на продажба – не по- малко от 20 души, които да бъдат поддържани за срок не по-кратък от 5 години.

4. Размер на инвестицията - не по-малко от 5 000 000 лв. /пет милиона/ лева“ – „ЗА“
По т. 3. от дневния ред:  

„На основание чл.26, ал.2, т.1 от Правилника за прилагане на закона за публичните предприятия, Одобрява решенията на Съвета на директорите на дружеството за извършване на продажби чрез електронен търг на Електронната платформа за продажба на имоти по реда на Наредбата за електронната платформа за продажба на имоти-частна държавна собственост, и на имоти -собственост на търговски дружества с повече от 50 на сто държавно участие в капитала или на търговски дружества, чиито дялове или акции са собственост на търговско дружество  с повече от 50 на сто държавно участие в капитала на Поземлен имот с идентификатор 07079.663.837 по кадастралната карта и кадастралните регистри, одобрени със Заповед № РД-18-9/30.01.2009 г. на Изпълнителния директор на Агенция по геодезия, картография и кадастър, адрес на поземления имот: гр. Бургас, Южна промишлена зона, площ 75 000  кв. метра, трайно предназначение на територията: урбанизирана, начин на трайно ползване: за друг вид производствен складов обект, предишен идентификатор 07079.663.730, 07079.663.729 номер по предходен план 837, квартал 10, парцел I; съседи на имота: 07079.663.68; 07079.663.839; 07079.663.838, 07079.663.744; 07079.663.733, съгласно скица №15-345726-04.04.2024 г. с 
1. Начална тръжна цена  4 648 000 лева (деветстотин и четиридесет хиляди и шестстотин лева) лева, без ДДС.  
 2. Срок за реализация и въвеждане в експлоатация на инвестицията – не по-дълъг от  24 /двадесет и четири/ месеца от датата на сключване на окончателния договор.

 3. Брой осигурени работни места след изграждане на обекта в имота, предмет на продажба – не по- малко от 200 души, които да бъдат поддържани за срок не по-кратък от 5 години.

4. Размер на инвестицията - не по-малко от 50 000 000 лв. /петдесет милиона/ лева или левовата им равностойност към датата на обявяване на търга.“ – „ЗА“

По т. 4.  Разни – съобразно интересите на Община Бургас.
III. Допуска предварително изпълнение на решенията на основание чл.60, ал.1 от Административнопроцесуалния кодекс, с цел редовно участие на акционера Община Бургас в насроченото за 13.05. общо събрание на акционерите на „Индустриален и логистичен парк-Бургас“ АД.
Приложения: Покана вх. №70-00-3209/10.04.2024 г. за свикване на Общо събрание на акционерите на „Индустриален и логистичен парк-Бургас“ АД.
ДИМИТЪР НИКОЛОВ

Кмет на Община Бургас









